CELEX: 31992R3689
Language: el
Date: 1992-12-21
Title: Κανονισμός (ΕΟΚ) αριθ. 3689/92 της Επιτροπής της 21ης Δεκεμβρίου 1992 για τις λεπτομέρειες εφαρμογής του κανονισμού (ΕΟΚ) αριθ. 719/91 του Συμβουλίου σχετικά με τη χρήση στην Κοινότητα των δελτίων TIR και των δελτίων ATA ως εγγράφων διαμετακόμισης και του κανονισμού (ΕΟΚ) αριθ. 3599/82 του Συμβουλίου για το καθεστώς της προσωρινής εισαγωγής

Avis juridique important

|

31992R3689

Κανονισμός (ΕΟΚ) αριθ. 3689/92 της Επιτροπής της 21ης Δεκεμβρίου 1992 για τις λεπτομέρειες εφαρμογής του κανονισμού (ΕΟΚ) αριθ. 719/91 του Συμβουλίου σχετικά με τη χρήση στην Κοινότητα των δελτίων TIR και των δελτίων ATA ως εγγράφων διαμετακόμισης και του κανονισμού (ΕΟΚ) αριθ. 3599/82 του Συμβουλίου για το καθεστώς της προσωρινής εισαγωγής  

Επίσημη Εφημερίδα αριθ. L 374 της 22/12/1992 σ. 0014 - 0021

ΚΑΝΟΝΙΣΜΟΣ (ΕΟΚ) αριθ. 3689/92 ΤΗΣ ΕΠΙΤΡΟΠΗΣ  της 21ης Δεκεμβρίου 1992  για τις λεπτομέρειες εφαρμογής του κανονισμού (ΕΟΚ) αριθ. 719/91 του Συμβουλίου σχετικά με τη χρήση στην Κοινότητα των δελτίων TIR και των δελτίων ΑΤΑ ως εγγράφων  διαμετακόμισης και του κανονισμού (ΕΟΚ) αριθ. 3599/82 του Συμβουλίου για το καθεστώς της προσωρινής εισαγωγήςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 719/91 του Συμβουλίου της 21ης Μαρτίου 1991 σχετικά με τη χρήση στην Κοινότητα των δελτίων TIR και των δελτίων ΑΤΑ ως εγγράφων διαμετακόμισης (1), και ιδίως το άρθρο 12,  τον κανονισμό (ΕΟΚ) αριθ. 3599/82 του Συμβουλίου της 21ης Δεκεμβρίου 1982 για το καθεστώς της προσωρινής εισαγωγής (2), όπως τροποποιήθηκε από τον κανονισμό (ΕΟΚ) αριθ. 1620/85 (3), και ιδίως το άρθρο 33,  Εκτιμώντας:  ότι είναι σκόπιμο να καθοριστούν οι προϋποθέσεις λειτουργείας του συστήματος εγγύησης της καταβολής των δασμών και φόρων που προβλέπεται από την τελωνειακή σύμβαση της 6ης Δεκεμβρίου 1961, που αφορά το δελτίο ΑΤΑ για την προσωρινή εισαγωγή των  εμπορευμάτων, που στη συνέχεια αποκαλείται "σύμβαση ΑΤΑ"-  ότι επ' ευκαιρία της κατάργησης των εσωτερικών συνόρων της Κοινότητας και της εξάλειψης των διατυπώσεων που συνδέονται με τη διέλευση αυτών, θεσπίστηκαν ειδικές διαδικασίες για τον προσδιορισμό του κράτους μέλους, σε περίπτωση παράβασης ή παρατυπίας,  στο οποίο πραγματοποιείται η είσπραξη των δασμών και άλλων επιβαρύνσεων- ότι οι διαδικασίες αυτές βασίζονται στο άρθρο 10 του κανονισμού (ΕΟΚ) αριθ. 719/91 και στο άρθρο 13 του κανονισμού (ΕΟΚ) αριθ. 2365/91 της Επιτροπής της 31ης Ιουλίου 1991 περί του  καθορισμού των προϋποθέσεων χρησιμοποίησης δελτίου ΑΤΑ για την προσωρινή εισαγωγή εμπορευμάτων στο τελωνειακό έδαφος της Κοινότητας, καθώς και για την προσωρινή εξαγωγή εμπορευμάτων εκτός του εν λόγω εδάφους (4)-  ότι, ωστόσο, η κατάργηση συνόρων επιτρέπει τη διατήρηση των δώδεκα εγγυοδοτικών οργανισμών της Κοινότητας, καθένας από τους οποίους παραμένει συνδεδεμένος με την τελωνειακή διοίκηση της χώρας στην οποία έχει την έδρα του- ότι, συνεπώς, τα μέτρα που  αποσκοπούν στον προσδιορισμό του τόπου στον οποίο διαπράχθηκε η παράβαση ή η παρατυπία περικλείουν τον κίνδυνο έγερσης περισσότερων της μιας απαιτήσεων για εγγύηση για το ίδιο εμπόρευμα που καλύπτεται από το ίδιο δελτίο- ότι είναι λοιπόν σκόπιμο να  προβλεφθούν ομοιόμορφοι μηχανισμοί ενημέρωσης και μεταφοράς διαδικασίας μεταξύ κρατών μελών-  ότι, για το λόγο αυτό, κρίνεται σκόπιμο να προβλεφθεί η δημιουργία σε κάθε κράτος μέλος ενός κεντρικού γραφείου που θα συντονίζει τις ενέργειες όσον αφορά την έγερση απαιτήσεων που έχουν σχέση με τα δελτία ΑΤΑ-  ότι η ομοιόμορφη και συντονισμένη λειτουργία όλων των προθεσμιών που προβλέπονται από τη σύμβαση ΑΤΑ προϋποθέτει ότι οι ενέργειες για είσπραξη αρχίζουν το νωρίτερο τρεις μήνες μετά την ημερομηνία λήξης της ισχύος κάποιου δελτίου ΑΤΑ-  ότι ο κίνδυνος έγερσης περισσότερων της μιας απαιτήσεων για το ίδιο εμπόρευμα που καλύπτεται από το ίδιο δελτίο μπορεί να μετριαστεί με την αποστολή, από το κεντρικό συντονιστικό γραφείο που εγείρει την απαίτηση, ενός ενημερωτικού σημειώματος προς το  κεντρικό γραφείο του κράτους μέλους προσωρινής εισαγωγής, κάθε φορά που η ενημέρωση αυτή είναι αναγκαία- ότι πρέπει να προβλεφθεί το υπόδειγμα του εν λόγω ενημερωτικού σημειώματος-  ότι είναι επίσης αναγκαίο, στο πλαίσιο της εναρμόνισης των διαδικασιών, να προβλεφθεί η καθιέρωση ενιαίου εντύπου δασμολόγησης, για την καταβολή του ποσού των οφειλόμενων δασμών και φόρων-  ότι θα πρέπει να προσδιοριστεί ένας τρόπος μεταφοράς της διαδικασίας μεταξύ των κρατών μελών, για την περίπτωση που αποκαλύπτεται ότι η παράβαση ή η παρατυπία διαπράχθηκε σε κράτος μέλος άλλο από εκείνο στο οποίο κινήθηκε αρχικά η διαδικασία είσπραξης-  ότι είναι σκόπιμο να διευκρινιστούν οι σχετικές λεπτομέρειες ανάλογα με τη στιγμή που πραγματοποιείται η μεταφορά-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων και της Επιτροπής Κοινοτικής Διαμετακόμισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Καθορισμός κεντρικού συντονιστικού γραφείου  1. Σε κάθε κράτος μέλος, οι τελωνειακές αρχές ορίζουν ένα κεντρικό γραφείο έργο του οποίου είναι η εξασφάλιση του συντονισμού των πράξεων σχετικά με τις παραβάσεις ή παρατυπίες όσον αφορά τα δελτία ΑΤΑ, κατ' εφαρμογή του άρθρου 10 του κανονισμού (ΕΟΚ)  αριθ. 719/91 και του άρθρου 13 του κανονισμού (ΕΟΚ) αριθ. 2365/91.  Οι εν λόγω αρχές γνωστοποιούν στην Επιτροπή τα γραφεία αυτά μαζί με την πλήρη διεύθυνσή τους. Ένας κατάλογος αυτών των γραφείων δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C.  2. Όταν, κατ' εφαρμογή του άρθρου 10 του κανονισμού (ΕΟΚ) αριθ. 719/91 ή του άρθρου 13 του κανονισμού (ΕΟΚ) αριθ. 2365/91, υπάρχει περίπτωση να έχει διαπραχθεί παράβαση ή παρατυπία σε περισσότερα από ένα κράτη μέλη, αρμόδιο για την είσπραξη των δασμών  και φόρων είναι το κράτος μέλος στο οποίο βρέθηκαν τα εμπορεύματα, και εάν δεν βρέθηκαν, το κράτος μέλος του οποίου το κεντρικό συντονιστικό γραφείο έχει στην κατοχή του το πιο πρόσφατο φύλλο.  Άρθρο 2  Στιγμή έγερσης της απαίτησης  Όταν οι αρμόδιες αρχές κράτους μέλους διαπιστώνουν ότι εμπορεύματα που αποτελούν το αντικείμενο δελτίου ΑΤΑ δεν επανεξήχθησαν ή δεν εκφορτώθηκαν κανονικά εντός των ταχθεισών προθεσμιών κατ' εφαρμογή της σύμβασης ΑΤΑ (5) εγείρεται απαίτηση έναντι του  εγγυοδοτικού οργανισμού με τον οποίο συνδέεται το εν λόγω κράτος μέλος, το νωρίτερο τρεις μήνες μετά την ημερομηνία λήξης ισχύος του δελτίου, ανεξάρτητα από το αν πρόκειται για μη λήξη πράξης διαμετακόμισης ή πράξης προσωρινής εισαγωγής. Αν οι αρμόδιες  αρχές διαπιστώσουν άλλη παράβαση ή παρατυπία σύμφωνα με το άρθρο 10 του κανονισμού (ΕΟΚ) αριθ. 719/91 και το άρθρο 13 του κανονισμού (ΕΟΚ) αριθ. 2365/91, απαίτηση αυτή εγείρεται, το ταχύτερο δυνατό, ενώπιον του εγγυοδοτικού οργανισμού (6).  Άρθρο 3  Ενημερωτικό σημείωμα  Εφόσον εγερθεί απαίτηση σύμφωνα με το άρθρο 2, το συντονιστικό γραφείο που επιλαμβάνεται αυτής απευθύνει ταυτόχρονα, στο μέτρο του δυνατού, στο συντονιστικό γραφείο, στη δικαιοδοσία του οποίου υπάγεται το τελωνείο προσωρινής εισαγωγής, κατ' εφαρμογή του  άρθρου 13 παράγραφος 1 in fine του κανονισμού (ΕΟΚ) αριθ. 2365/91, ενημερωτικό σημείωμα που καταρτίζεται σύμφωνα με το υπόδειγμα που αναφέρεται στο παράρτημα Ι.  Το εν λόγω ενημερωτικό σημείωμα συνοδεύεται από αντίγραφο του μη εξοφληθέντος φύλλου, εκτός αν το κεντρικό συντονιστικό γραφείο δεν έχει στην κατοχή του τέτοιο φύλλο. Το ενημερωτικό σημείωμα μπορεί επίσης να χρησιμοποιείται κάθε φορά που αυτό κρίνεται  απαραίτητο.  Άρθρο 4  Υπολογισμός ων δασμών και φόρων - Έντυπο δασμολόγησης  1. Ο υπολογισμός του ποσού των δασμών και φόρων που προκύπτει από την απαίτηση που αναφέρεται στο άρθρο 2 πραγματοποιείται με το υπόδειγμα έντυπου δασμολόγησης που περιλαμβάνεται στο παράρτημα ΙΙ, που συμπληρώνεται σύμφωνα με τις οδηγίες που  επισυνάπτονται σ' αυτό το υπόδειγμα.  Το έντυπο δασμολόγησης μπορεί να συμπληρώνεται μετά την έγερση της απαίτησης, εντός προθεσμίας η οποία, ωστόσο, δεν θα πρέπει να υπερβαίνει τους τρεις μήνες από την εν λόγω έγερση, και οπωσδήποτε δεν πρέπει να υπερβαίνει την προθεσμία έξι μηνών από την  ημερομηνία κατά την οποία οι τελωνειακές αρχές κινούν τη διαδικασία είσπραξης.  2. Σύμφωνα με το άρθρο 5 παρόντος κανονισμού και υπό τις προϋποθέσεις που προβλέπονται σ' αυτό, η αποστολή του εντύπου αυτού σε εγγυοδοτικό οργανισμό από την τελωνειακή υπηρεσία με την οποία αυτός συνδέεται, δεν απαλλάσσει τους υπόλοιπους εγγυοδοτικούς  οργανισμούς της Κοινότητας από την ενδεχόμενη πληρωμή των δασμών και φόρων, αν διαπιστωθεί ότι η παράβαση ή η παρατυπία διαπράχθηκε σε κράτος μέλος διαφορετικό από εκείνο στο οποίο αναλήφθηκε αρχικά η διαδικασία.  3. Το έντυπο δασμολόγησης συνοδεύεται από δύο ή τρία αντίγραφα ανάλογα με την περίπτωση. Το πρώτο αντίγραφο προορίζεται για τον εγγυοδοτικό οργανισμό με τον οποίο συνδέεται η τελωνειακή αρχή του κράτους μέλους στο οποίο εγέρθηκε η απαίτηση. Το δεύτερο  αντίγραφο φυλάσσεται από το κεντρικό συντονιστικό γραφείο που το εξέδωσε. Ενδεχομένως, το συντονιστικό γραφείο που το εξέδωσε αποστέλλει το τρίτο αντίγραφο στο συντονιστικό γραφείο στο οποίο υπάγεται το τελωνείο προσωρινής εισαγωγής, κατ' εφαρμογή του  άρθρου 13 παράγραφος 1 in fine του κανονισμού (ΕΟΚ) αριθ. 2365/91 ή κάθε φορά που η αποστολή αυτή κρίνεται αναγκαία.  Άρθρο 5  Μεταφορά διαδικασίας μεταξύ κρατών μελών  1. Όταν αποδεικνύεται ότι μία παράβαση ή παρατυπία διαπράχθηκε σε κράτος μέλος διαφορετικό από εκείνο στο οποίο αρχικά είχε κινηθεί η διαδικασία, το συντονιστικό γραφείο του πρώτου κράτους μέλους κλείνει το φάκελο.  2. Για το σκοπό αυτό, αποστέλλει στο συντονιστικό γραφείο του δεύτερου κράτους μέλους τα στοιχεία του φακέλου που έχει στην κατοχή του, και επιστρέφει ενδεχομένως στον εγγυοδοτικό οργανισμό με τον οποίο συνδέεται τα ποσά που είχαν ήδη παρακρατηθεί ή  καταβληθεί προσωρινά από αυτόν.  Εντούτοις, ο φάκελος κλείνει μόνον όταν το συντονιστικό γραφείο του πρώτου κράτους μέλους λάβει εκ μέρους του συντονιστικού γραφείου του δεύτερου κράτους μέλους απαλλακτικό σημείωμα που περιλαμβάνει ιδίως τη μνεία ότι πραγματοποιήθηκε η έγερση της  απαίτησης στο δεύτερο αυτό κράτος μέλος, σύμφωνα με τις αρχές της σύμβασης ΑΤΑ. Το απαλλακτικό αυτό σημείωμα συντάσσεται σύμφωνα με το υπόδειγμα που περιλαμβάνεται στο παράρτημα ΙΙΙ.  3. Το συντονιστικό γραφείο του κράτους μέλους όπου διαπράχθηκε η παράβαση ή η παρατυπία, αναλαμβάνει τη διαδικασία της επιστροφής και εισπράττει, ενδεχομένως, από τον εγγυοδοτικό οργανισμό με τον οποίο συνδέεται, τα ποσά των δασμών και φόρων που  οφείλονται με τους ισχύοντες συντελεστές στο κράτος μέλος όπου βρίσκεται το εν λόγω γραφείο.  4. Η μεταφορά της διαδικασίας πρέπει να πραγματοποιείται εντός της προθεσμίας ενός έτους από τη λήξη του δελτίου υπό τον όρο ότι η πληρωμή δεν οριστικοποιήθηκε κατ' εφαρμογή του άρθρου 7 παράγραφος 2 ή 3 της σύμβασης ΑΤΑ. Αν σημειωθεί υπέρβαση της  προθεσμίας αυτής, εφαρμόζονται οι διατάξεις που προβλέπονται στο άρθρο 10 παράγραφος 3 τρίτο και τέταρτο εδάφιο του κανονισμού (ΕΟΚ) αριθ. 719/91, καθώς και στο άρθρο 13 παράγραφος 2 τρίτο και τέταρτο εδάφιο του κανονισμού (ΕΟΚ) αριθ. 2365/91.  Άρθρο 6  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Αρχίζει να εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 78 της 26. 3. 1991, σ. 6. (2) ΕΕ αριθ. L 376 της 31. 12. 1992, σ. 1. (3) ΕΕ αριθ. L 155 της 14. 6. 1985, σ. 54. (4) ΕΕ αριθ. L 216 της 3. 8. 1991, σ. 24. (5) Τελωνειακή σύμβαση για το δελτίο ΑΤΑ που αφορά την προσωρινή εισαγωγή  των εμπορευμάτων, άρθρο 6 της συμβάσεως ΑΤΑ, Βρυξέλλες 6 Δεκεμβρίου 1961. (6) Πρόταση που διατυπώθηκε από τη Γενική Διεύθυνση ΧΧ.    ΠΑΡΑΡΤΗΜΑ Ι  ΥΠΟΔΕΙΓΜΑ ΤΟΥ ΕΝΗΜΕΡΩΤΙΚΟΥ ΣΗΜΕΙΩΜΑΤΟΣ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 3  Συντονιστικό γραφείο που εγείρει την απαίτηση  Παραλήπτης: συντονιστικό γραφείο στο οποίο υπάγεται το τελωνείο προσωρινής εισαγωγής ή οποιοδήποτε άλλο συντονιστικό γραφείο  ΘΕΜΑ: ΔΕΛΤΙΟ ΑΤΑ - ΕΓΕΡΣΗ ΑΠΑΙΤΗΣΗΣ  Σας πληροφορούμε ότι, σύμφωνα με τη σύμβαση ΑΤΑ (1) εγέρθη την . . . . . (2), απαίτηση καταβολής δασμών και φόρων, ενώπιον του εγγυοδοτικού οργανισμού, με τον οποίο είμαστε συνεδεμένοι, και αφορά:  1. το δελτίο ΑΤΑ αριθ.:  2. το οποίο έχει εκδοθεί από το εμπορικό επιμελητήριο:  πόλη:  χώρα:  3. εξ ονόματος:  κάτοχος:  διεύθυνση:  4. ημερομηνία λήξης ισχύος του δελτίου:  5. ημερομηνία που έχει καθοριστεί για την επανεξαγωγή (3):  6. αριθμός του φύλλου διαμετακόμισης/εισαγωγής (4):  7. ημερομηνία θεώρησης του φύλλου:  Υπογραφή και σφραγίδα του κεντρικού συντονιστικού γραφείου έκδοσης.    (1) Διαγράψατε την περιττή μνεία.   (1) Άρθρο 7 της σύμβασης ΑΤΑ, Βρυξέλλες 6 Δεκεμβρίου 1961. (2) Συμπληρώνεται με την ημερομηνία αποστολής της αίτησης. (3) Στοιχεία που συμπληρώνονται βάσει των στοιχείων του μη εξοφληθέντος φύλλου διαμετακόμισης ή προσωρινής εισαγωγής, ή,  ελλείψει φύλλου, βάσει των πληροφοριών του συντονιστικού γραφείου έκδοσης. (4) Διαγράψατε την περιττή μνεία.    ΠΑΡΑΡΤΗΜΑ ΙΙ  Έντυπο δασμολόγησης αριθ. της  Τα παρακάτω στοιχεία πρέπει να παρασχεθούν με τη σειρά:  1. Δελτίο ΑΤΑ αριθ.:  2. Αριθμός του φύλλου διαμετακόμισης/εισαγωγής (1):  3. Ημερομηνία θεώρησης του φύλλου:  4. Κάτοχος και διεύθυνση:  5. Εμπορικό επιμελητήριο:  6. Χώρα καταγωγής:  7. Ημερομηνία λήξης της ισχύος του δελτίου:  8. Καθορισθείσα ημερομηνία επανεξαγωγής:  9. Τελωνείο εισόδου:  10. Τελωνείο προσωρινής εισαγωγής:  11. Εμπορική ονομασία:  12. Κωδικός ΣΟ:  13. Αριθμός τεμαχίων:  14. Βάρος ή όγκος:  15. Αξία:  16. Υπολογισμός των επιβαρύνσεων:  είδος βάση επιβολής συντελεστής ποσό τιμή συναλλάγματος  Σύνολο:  (ολογράφως )  17. Τελωνείο:  Τόπος και ημερομηνία:   Υπογραφή  Σφραγίδα Έντυπο δασμολόγησης α) αριθ. της  11. Εμπορική ονομασία:  12. Κωδικός ΣΟ:  13. Αριθμός τεμαχίων:  14. Βάρος ή όγκος:  15. Αξία:  16. Υπολογισμός των επιβαρύνσεων:  είδος βάση επιβολής συντελεστής ποσό τιμή συναλλάγματος  Σύνολο:  (ολογράφως )   11. Εμπορική ονομασία:  12. Κωδικός ΣΟ:  13. Αριθμός τεμαχίων  14. Βάρος ή όγκος:  15. Αξία:  16. Υπολογισμός των επιβαρύνσεων:  είδος βάση επιβολής συντελεστής ποσό τιμή συναλλάγματος  Σύνολο:  (ολογράφως )  Ανακεφαλαίωση  Είδος Ποσό Τελωνείο  Σύνολο:  (ολογράφως )   ΔΙΑΤΑΞΕΙΣ ΓΙΑ ΤΑ ΣΤΟΙΧΕΙΑ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΕΙ ΤΟ ΕΝΤΥΠΟ ΔΑΣΜΟΛΟΓΗΣΗΣ  Ι. Γενικές παρατηρήσεις  Το έντυπο δασμολόγησης φέρει τα ακόλουθα γράμματα που προσδιορίζουν το κράτος μέλος έκδοσης:  BE για το Βέλγιο  DK για τη Δανία  DE για τη Γερμανία  EL για την Ελλάδα  ES για την Ισπανία  FR για τη Γαλλία  IE για την Ιρλανδία  IT για την Ιταλία  LU για το Λουξεμβούργο  NL για τις Κάτω Χώρες  PT για την Πορτογαλία  UK για το Ηνωμένο Βασίλειο  Το έντυπο δασμολόγησης πρέπει να περιλαμβάνει τα ακόλουθα στοιχεία στις αντίστοιχες θέσεις. Πρέπει να συμπληρώνεται με ευανάγνωστους χαρακτήρες από το συντονιστικό γραφείο που αναφέρεται στο άρθρο 1 παράγραφος 1 του παρόντος κανονισμού.  Θέσεις 1.2.3.4.5.6.7.8.11.13.14.: Σημειώσατε τα αντίστοιχα στοιχεία όπως περιέχονται στο φύλλο διαμετακόμισης ή στο φύλλο εισαγωγής, αντίστοιχα στο κάτω μέρος του φύλλου κάτω από τη θέση που προορίζεται για το τελωνείο στις θέσεις Α, Ga), Gb), στήλη 6  της οπίσθιας σελίδας, Gc) Hb), στήλη 1 οπίσθιας σελίδας, στήλη 2 οπίσθιας σελίδας, στήλη 3 οπίσθιας σελίδας, στήλη 4 οπίσθιας σελίδας. Αν το συντονιστικό γραφείο δεν έχει στην κατοχή του κάποιο φύλλο, τα στοιχεία αυτά αναγράφονται όπως τα γνωρίζει το εν  λόγω γραφείο. Αν το έντυπο αφορά περισσότερα από ένα είδη εμπορευμάτων, αυτά αναφέρονται στο έντυπο δασμολόγησης α), οι θέσεις του οποίου συμπληρώνονται σύμφωνα με τις παρούσες οδηγίες.  Θέση 9: Αναφέρατε το όνομα του τελωνείου που έχει θεωρήσει τη θέση Ha) ως e) του φύλλου διαμετακόμισης, ή τη θέση Η του φύλλου εισαγωγής, κατά περίπτωση. Σε περίπτωση που δεν υπάρχει τέτοιο τελωνείο αναφέρατε το τελωνείο εισόδου σύμφωνα με τα όσα  γνωρίζει το συντονιστικό γραφείο.  Θέση 10: Αναφέρατε το όνομα του τελωνείου που εμφανίζεται σε θέση He) του φύλλου διαμετακόμισης ή που έχει θεωρήσει τη θέση Η του φύλλου εισαγωγής, ανάλογα με την περίπτωση. Σε περίπτωση που δεν υπάρχει τέτοιο τελωνείο αναφέρατε το τελωνείο προσωρινής  εισαγωγής σύμφωνα με τα όσα γνωρίζει το συντονιστικό γραφείο.  Θέση 15: Αναφέρατε το ποσό, στο νόμισμα που προβλέπεται από το κράτος μέλος στο οποίο εγείρεται η απαίτηση, της δασμολογητές αξίας, σύμφωνα με τις διατάξεις του κανονισμού (ΕΟΚ) αριθ. 1224/80 του Συμβουλίου (ΕΕ αριθ. L 134 της 31. 5. 1980, σ. 1).  Θέση 16: Αναφέρατε στο έντυπο δασμολόγησης τα απαιτούμενα ποσά των δασμών και φόρων. Πρέπει να αναγράφονται οι δασμοί και οι φόροι με χρησιμοποίηση των προβλεπόμενων σχετικά κοινοτικών κωδικών, το πρόσθετο ποσό που αναφέρεται στο άρθρο 6 της σύμβασης  ΑΤΑ, τόσο αριθμητικώς όσο και ολογράφως. Τα ποσά πρέπει να καταβάλλονται στο εθνικό νόμισμα του κράτους μέλους που εξέδωσε το έντυπο, ο κωδικός του οποίου αναγράφεται στο πάνω μέρος της στήλης:  BEF : βελγικά φράγκα  DEM : γερμανικά μάρκα  ESP : ισπανικές πεσέτες  IEP : λίρες Ιρλανδίας  LUF : φράγκα Λουξεμβούργου  PTE : πορτογαλικά εσκούδος  DKK : δανικές κορόνες  GRD : ελληνικές δραχμές  FRF : γαλλικά φράγκα  ITL : ιταλικές λιρέτες  NLG : ολλανδικά φιορίνια  GBP : λίρες στερλίνες  Θέση 17: Αναφέρατε το όνομα του συντονιστικού γραφείου, την ημερομηνία έκδοσης του εντύπου, θέσατε τη σφραγίδα του συντονιστικού γραφείου και την υπογραφή του αρμόδιου υπαλλήλου.  ΙΙ. Παρατηρήσεις για το έντυπο α)  Α. Το έντυπο α) χρησιμοποιείται μόνο σε περίπτωση δασμολόγησης που αφορά περισσότερα του ενός είδη. Πρέπει να προσκομίζεται μαζί με το κύριο έντυπο. Το σύνολο των επιβαρύνσεων του κύριου εντύπου και του εντύπου α) αναγράφονται στη θέση "Ανακεφαλαίωση".   Β. Οι γενικές παρατηρήσεις που αναφέρονται στο σημείο Ι ισχύουν και για το έντυπο α).    (1) Άρθρο 7 της σύμβασης ΑΤΑ, Βρυξέλλες 6 Δεκεμβρίου 1961.  (2) Συμπληρώνεται με την ημερομηνία αποστολής της αίτησης.  (3) Στοιχεία που συμπληρώνονται βάσει των στοιχείων του μη εξοφληθέντος φύλλου διαμετακόμισης ή προσωρινής εισαγωγής, ή, ελλείψει φύλλου, βάσει των πληροφοριών του συντονιστικού γραφείου έκδοσης.  (4) Διαγράψατε την περιττή μνεία.    ΠΑΡΑΡΤΗΜΑ ΙΙΙ  Συντονιστικό γραφείο του δεύτερου κράτους μέλους που εγείρει την απαίτηση  Παραλήπτης: συντονιστικό γραφείο του πρώτου κράτους μέλους που ήγειρε την αρχική απαίτηση  ΘΕΜΑ: ΔΕΛΤΙΟ ΑΤΑ - ΑΠΑΛΛΑΓΗ  Σας πληροφορούμε ότι, σύμφωνα με τη σύμβαση ΑΤΑ (1) εγέρθη την . . . . . (2), απαίτηση καταβολής δασμών και φόρων, ενώπιον του εγγυοδοτικού οργανισμού, με τον οποίο είμαστε συνεδεμένοι, και αφορά:  1. το δελτίο ΑΤΑ αριθ.:  2. το οποίο έχει εκδοθεί από το εμπορικό επιμελητήριο:  πόλη:  χώρα:  3. εξ ονόματος:  κάτοχος:  διεύθυνση:  4. ημερομηνία λήξης ισχύος του δελτίου:  5. ημερομηνία που έχει καθοριστεί για την επανεξαγωγή (3):  6. αριθμός του φύλλου διαμετακόμισης/εισαγωγής (4):  7. ημερομηνία θεώρησης του φύλλου:  Το παρόν σημείωμα επέχει θέση απαλλαγής από κάθε ευθύνη για την υπόθεση στο βαθμό που σας αφορά.  Υπογραφή και σφραγίδα του κεντρικού συντονιστικού γραφείου έκδοσης.